JERUUSALEMMA STUUDIO
Tere tulemast taas Jeruusalemma stuudiosse!
Täna on meil huvitav teema -
uurime iidset Piibli prohveteeringut ja otsime sellele seoseid
hiljutiste sündmuste seast araabiamaailmas
ja nende plaane Jumala valitud rahva jaoks.
Uurime Laulu 83.
Selle 9 esimest salmi räägivad selgelt rahvaste grupist,
mille eesmärgiks on hävitada Iisrael rahvana ja hõivata nende maa.
See on äärmiselt kõnekas eelkõige seoses viimaste sündmustega
araabiamaailmas, kus rahutused on jätkunud juba ligi 1,5 aastat
ja vormivad seisu nii, et võime leida seoseid
nonde araabiariikide plaanide ja Iisraeli rahva suhtes.
Laulus loetletud rahvarühmade siht on hävitada Iisraeli rahva olemasolu.
Need pürgimused pole uued - seda on erinevates sõdades üritatud
ja need katsed on alati nurjunud.
On hämmastav, kuidas rahvad ja ÜRO liiguvad selles suunas
soosides araabiariikide ja Palestiina eesmärke
rajada oma riik, mille pealinnaks on Jeruusalem.
Selle kaudu võideldakse ka Jumala iidsete plaanide vastu
selle rahva, maa ja linna kohta ning seda endale haarata.
Vaadates ÜRO 29.11.1947 peetud assambleel visandatud kaarti
ja eesmärke - esiteks, tollase Briti mandaadi jagamine
kaheks riigiks - juudi- ja araabiariigiks,
ja Jeruusalemma saatust, märkame, et kaardil on omadusi,
mida on tänapäeval raske mõista.
Sinist värvi piirkonnad mõeldi algselt juudiriigi aladeks.
Rohelist ja pruuni värvi alad olid mõeldud araabiamaadele.
Moodustuvad selged pudelikaelad, mida on sõjaliselt võimatu kaitsta,
eelkõige üleval Naatsareti piirkonnas ja Ayaloni orus Negevi lähedal.
Kummalisim on see, et tollal taheti jätta Jeruusalem
täielikult moodustatava araabiariigi alale rahvusvaheliseks linnaks.
Kuidas see oleks kunagi teostunud, on suur küsimärk,
kuna palestiinlased tahavad kogu linna endale
ega lubanud pärast Iseseisvussõda sinna kedagi peale oma rahvuse.
Mõned otsivad sellele laulule seoseid ka Hesekieli 38. ja 39. peatükist,
kus räägitakse Googi sõjast.
Teine kaart kirjeldab samu piirkondi, kuid siin näeb ka Laulus 83
kirjeldatud rahvarühmi.
Need ei ühti küll terviklikult, kuna Googi sõda toimub hiljem.
Sellest räägime ehk tulevastes saadetes.
Laulu 83 rahvarühmad kõnetavad meid väga jõuliselt.
Esiteks eeldatakse 3000-aastases laulus,
et Iisraeli rahvas eksisteerib iseseisva üksusena,
valitseb piirkonda ja Jeruusalemma, ja iisraellased elavad rahvana koos
maal, mis lubati neile tuhandete aastate eest.
Tahetakse hävitada nad rahvaste seast,
nõnda et Iisraeli nimegi ei mäletata enam.
Salmid 9-11 kirjeldavad üht varasemat lahingut,
mille Iisrael oma Jumala abil võitis.
Neljandaks mainitakse siin Palestiina põgenikke -
Edomi telgid ja Ismaeli rahvas.
Jordaanias on väga palju nn Palestiina põgenikke,
kes 1947. aasta talvel järel kolisid sinna
ja mujale araabiamaadesse.
Neid on eriti palju Edomi piirkonnas ja nad on elanud seal ca 65 aastat.
Mainitakse üksmeelsust - kust me selle leiame?
Näiteks Araabia Liit rajati 22.03.1942.
Salm 6 ütleb, et nad on ühel meelel pidanud nõu
ja teinud lepingu sinu vastu.
Sellega jõuame väga huvitava aspektini.
Araablaste ühine eesmärk on ühineda ka Jumala vastu,
mis on äärmiselt lootusetu üritus.
Araabia Liit peab endiselt kehtivaks 1.09.1967 Sudaanis, Khartoumis,
määratletud Araabia Liidu assambleed, mis toimus pärast 1967. a sõda,
kus Iisrael vallutas piirkondi, mida araablased peavad enda omaks,
ja pakkus neist loobumist tingimusel, et Araabia Liidu rahvad
sõlmivad Iisraeliga püsiva rahu.
Iisrael olid valmis taanduma kõigilt vallutatud aladelt
ja naasma neile pärast 1948. a sõda jäänud aladele.
Araabia Liidu vastus oli lakooniline:
1) Iisraeliga ei sõlmita kunagi rahu, 2) Iisraeli ei tunnustata kunagi,
3) Iisraeliga ei peeta kunagi läbirääkimisi.
Tänaseks on Araabia Liidu kahel esiriigil -
Egiptusel ja Jordaanial - Iisraeliga rahulepingud.
Viimase aja sündmuste valguses tekib küsimus,
kui kaua need kehtivad.
Egiptuses toimusid märtsis parlamendivalimised,
kus Moslemivennaskond saavutas ca 50%-lise toetuse
ja sarnaseid ideid toetavad salafistid said 25%-lise toetuse.
3/4 Egiptuse seadusandlikust võimust kuulub üsna radikaalseid
islamistlikke ideid esindavatele rühmitustele.
Maikuus toimuvad neil presidendivalimised,
mille tulemused on juba üsna selged -
üks neist rühmitustest saab ka presidendivõimu,
mis koos parlamendivõimuga tähendab üsna suurt ainuvalitsust.
Hetkel võimulolevad sõjaväelased on visalt võimu küljes kinni,
mille tulemusena näeme aasta pärast rahutuste algamist
Kairo tänavail tihti kokkupõrkeid, kus nõutakse,
et sõjaväelased loobuksid võimust Moslemivennaskonna kasuks.
Midagi pole muutunud, nagu juba ammu rääkisin.
Kuues märkimisväärne aspekt Laulu 83 rahvarühmade analüüsis
on araabiamaade kibe ja alusetu viha Iisraeli suhtes.
Öeldakse 'sinu vihkajad', 'sinu vaenlased',
kes on samas ka Jumala vaenlased.
Nood araabiariigid mahuvad kõik tänapäeva kaardile.
Laul 83 mainib Gebal'it, Tüürost, mis asub põhjas Liibanoni piirkonnas;
ismaellasi ehk araabiamaid laiemas mõttes;
Assur on tänapäeva Süüria;
Jordaania aladel asuvad Ammon, Edom, Moab;
mainitakse Hagri rahvast ehk egiptlasi,
ja Vilistimaa rahvast.
Lisaks asuvad Jordaania ja Saudi Araabia aladel amalekid.
Kõik need rahvad on osalenud Iisraeli vastastes sõdades -
1948. a Iseseisvussõjas, 1956. a Suessi sõjas,
1967. a Kuue päeva sõjas, seejärel 3 aastat Siinail kestnud
kurnamissõjas Egiptusega, mis oli väga karm;
kõik mäletavad 1973. aasta Yom Kippuri sõda;
1982. a toimus operatsioon Rahu Galileale,
2006. a Hezbollah-Iisraeli sõda ja 2009. a Hamasi-Iisraeli sõda.
Nii mitu korda kui nood araabiamaad on Iisraeli rünnanud,
on nad ka alati kaotanud, seda mitte küll alati tunnistamata.
Prohvetid on rääkinud nii Iisraeli kui araabia rahvaste saatusest.
Jumal on seda oma Sõnas äärmiselt selgelt ilmutanud.
Samuti on Ta ilmutanud, mis neist rahvaist lõpuaegadel saab.
Lääne otsustajad peaksid läbirääkimistele suundudes
alati Piibli kätte võtma.
Lääne või inimlike arusaamade aspektist polegi kõnelusteks alust,
kuna Jumal on ilmutanud oma Sõnas, kuidas seis Lähis-Idas jääb,
kellele maa kuulub ja mis saab rahvastest
ja rahvarühmitustest, kes Tema tahte vastu astuvad.
Hesekieli 36 kirjeldab, kuidas Iisraeli rahvas kokku kogutakse.
Hesekieli 37:11-13 kirjeldab minu meelest kohutavalt holokausti.
"Meie luud on kuivanud, meie lootus on kadunud,
me oleme nagu ära lõigatud."
Jesaja räägib, kuidas Jumal kunagi oma rahva oma maale tagasi kogub.
Võib arvata, et teine kogumine toimub alles katsumisteaja lõpus.
Sellestki teemast räägime ehk täpsemalt mõni teine kord.
Jumal on end selgelt selle rahvaga sidunud.
Ta on andnud neile volitusega loa asustada teatud maa-ala.
Ta on sidunud end selle rahvaga, nende saatusega.
Ta on nad omalt maalt ära ajanud ja nad sinna ka tagasi toonud,
hoolimata sellest, millistes oludes see rahvas
ligi 1900 aastat Euroopa ja teiste ümbritsevate rahvaste seas elas.
Hesekieli 38. peatükk kirjeldab tulevast olukorda,
kuhu oleme teel ja mille ennustused näivad hetkel väga kaugel olevat.
8. salmis elab teiste rahvaste seast kogutud Iisraeli rahvas
aastate lõpul omal maal julgesti
olukorras, kus Googi väehulgad neid ühel päeval ründavad,
ilma Laulus 83 mainitud rahvarühmadeta.
Sama võimas kui Jumala tõotus oma rahva olemasolu suhtes,
on ka selle hoiatav eeskuju mitte-juudi rahvaste suhtes.
Peame asetama end nii ÜRO-s, rahvusvahelises kogukonnas
kui oma riigis Iisraeli puudutavate otsuste suhtes
eelkõige asjade piibelliku kirjelduse valgusse.
Jumala plaanid on alati teostunud ja teostuvad tulevikuski.
On kahetsusväärne, et kõik rahvad ei taha neid asju aktsepteerida.
Asju ei käsitleta mitte poliitiliste, sõjaliste, kaubanduslikena,
vaid pigem vaimsetena.
Kui seda meeles peame, teadvustame ja vastavalt toimime,
on meie suhe Jumalaga Iisraeli rahva osas korras.
Naaseme nende teemade juurde tulevastes saadetes.
Jääge meie kanalile!
Tõlge: Monika Jaaguri